text: শীত বাংলা সনের পঞ্চম ঋতু। পৌষ ও মাঘ মাস  এই দুই মাস মিলে শীতকাল । শীতকাল প্রধানত শুষ্ক এবং দিনের তুলনায় রাত হয় দীর্ঘ। বাংলাদেশে শীতের সময় খেজুরের রস আর হেমন্তের নতুন চালের গুঁড়ো দিয়ে বিভিন্ন ধরনের পিঠা পায়েস খাওয়া হয় ।
  
  বৈশিষ্ট্য
  ডিসেম্বরের মাঝামাঝি থেকে ফেব্রুয়ারির মাঝামাঝি শীতকাল হলেও বাস্তবে নভেম্বর থেকেই হালকা শীত অনুভূত হয়। জানুয়ারি মাসে গড় তাপমাত্রা দেশের উত্তর-পশ্চিমাঞ্চল ও উত্তর-পূর্বাঞ্চলে ১১° সেলসিয়াস থেকে শুরু করে উপকূলীয় অঞ্চলে ২০°-২১° সেলসিয়াস পর্যন্ত বজায় থাকে। এ সময় বৃষ্টিপাতের পরিমাণ নগণ্য৷
  
  প্রাকৃতিক বৈশিষ্ট্য
  শীত কালে অনেক ফুল ফোটে যেমন গাঁদা, অশোক, ইউক্যালিপটাস, কুরচি, ক্যামেলিয়া, বাগানবিলাস, গোলাপ এবং সরিষা। এ সময় ঘন কুয়াশা হয়, পাতা ও ঘাসে শিশির বিন্দু দেখা যায়। এই সময় রাত বড় দিন ছোটো।
  
  বহিঃসংযোগ
   
  
  বিষয়শ্রেণী:ষড়ঋতু
title: শীত